সেনাপতি জেলা

সেনপতি জেলা (Pron:/ˌseɪnəˈpʌti/) উত্তর-পূর্ব ভারত-এর মণিপুর রাজ্যের একটি জেলা৷

 ভৌগোলিক অবস্থান 
সেনাপতি জেলা  ৯৩.২৯°  ও ৯৪.১৫° পূর্ব দ্রাঘিমাংশ ও ২৪.৩৭° ও ২৫.৩৭° উত্তর অক্ষাংশে অবস্থিত৷ জেলাটির দক্ষিণে কংপকপি জেলা,  পূর্বে উখরুল জেলা, পশ্চিমে তামেংলং জেলা ও উত্তরে নাগাল্যান্ডের কোহিমা ও ফেক জেলা অবস্থিত৷ এই জেলা সমুদ্রপৃষ্ঠ থেকে অনেক উচ্চে অবস্থিত। জেলাটির উষ্ণতা সর্বনিম্ন ৩.৪° সেলসিয়াস থেকে সর্বোচ্চ ৩৪.১° সেলসিয়াস হতে পারে৷

 প্রশাসন 
সেনাপতি মণিপুর রাজ্যের চতুর্থ বৃহৎ জেলা৷ এই জেলা উপায়ুক্ত (Deputy Commissioner)র অধীনে পরিচালিত হয়৷

সেনাপতি জেলাটি সাতটি মহকুমায় বিভক্ত:Office of the Registrar General of India
মহকুমাসদর শহর১মাও-মারামতাডুবি২পাওমাতাপাওমাতা৩পুরুলপুরুল৪উইলংউইলং৫চিলিভাই-ফাইবুংফাইবুং৬সং সংসং সং৭লাইরৌচিংলাইরৌচিং

 অর্থনীতি 
 কৃষি 

সেনাপতি জেলার ৬৬.৪৩% ভূমি অরণ্য ও ২০% কৃষিভূমি৷ এই জেলায় উৎপাদন করা মূল শস্যগুলি হল ধান, গোমধান, আলু, বাঁধাকপি ও মাষজাতীয় শস্য৷ জেলাটির অধিকাংশ লোকই কৃষক৷  

 জনসংখ্যা 

২০১১ সালের জনগণনা অনুসারে সেনাপতি জেলার মোট জনসংখ্যা ৪,৭৯,১৪৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৫৬৫৷ জেলাটির জনবসতির ঘনত্ব প্রতি বর্গ কিলোমিটারে ১০৯ জন৷ ২০০১-২০১১ দশকে জেলাটির জনসংখ্যা বৃদ্ধির হার ২৫.১৬%  সেনাপতি জেলার প্রতি ১০০০ জন পুরুষের বিপরীতে মহিলার সংখ্যা ৯৩৯ জন ও সাক্ষরতার হার ৭৫%৷

সেনাপতি জেলার অধিবাসীরা মূলত মাও নাগা, মারাম,  পউমেই,  থাংগাল,  জেমেই, লিয়াংমেই, রংমেই (কাবুই), তাংকুল, মেইতেই,  থাদউ, নেপালী, ভাইফেই,  চোথে,  চিরু, মারিং ইত্যাদি উপজাতির লোক৷

 ভাষা 
এই জেলায় প্রচলিত মূল ভাষাসমূহ হল:
 মাও ভাষা
 পওমাই ভাষা
 রংমেই ভাষা
 জেমি ভাষা
 লিয়াংলাদ
 জেমি ভাষা
 মারাম ভাষা
 খোইরাও ভাষা
 জিমি ভাষা
 ইনপুই ভাষা
 আঙ্গামী পশ্চুরী ভাষা
 চোকরি ভাষা

 সংস্কৃতি 
 উৎসব 
সেনাপতি জেলায় পালন করা প্রধান উৎসবসমূহ হল:
চাগা গী:এই উৎসব ৩০ অক্টোবরের দিন লিয়াংমাই উপজাতির লোকরা পালন করে৷ 
থৌনি: এই উৎসব পওমাই নাগা উপজাতির লোকরা ৫ জানুয়ারির দিন পালন করে৷ 
লাওনি: এই উৎসব পওমাই নাগাদের কৃষির সঙ্গে জড়িত উৎসব৷ সাধারণত জুলাই মাসের শেষদিকে এই উৎসব পালন করা হয়৷ 
চিথুনি: এই উৎসব ডিসেম্বর মাসে মাও নাগা রা ছয় দিনব্যাপী উদ্‌যাপন করে৷ 
সালেনি: এই উৎসব কৃষির সঙ্গে জড়িত৷ জুলাই মাসে ধান রোয়ার সময় মাও নাগারা এই উৎসব উদ্‌যাপন করে৷  
পোংঘি: মারাম নাগা  লোকরা জুলাই মাসে ধান রোয়ার সময় সাতদিন ধরে এই উৎসব পালন করে৷ 
কাংঘি: এই উৎসব মারাম নাগারা ডিসেম্বর মাসে সাতদিন পর্যন্ত উদ্‌যাপন করে৷ পরম্পরাগত মল্লযুদ্ধ এই উৎসবের এক অন্যতম অঙ্গ৷

 পর্যটন 
 কওব্রু পর্বত : এই পর্বত মণিপুরের সর্বোচ্চ উচ্চতার পর্বত৷ এই পর্বত মেইটেই লোকদের জনবিশ্বাসে আরাধ্য দেবতা "কোউব্রু" র উপাসনার স্থল৷ এই পর্বতে অনেক  সংখ্যক গুহা আছে৷
 কওব্রু লাইখা : কওব্রু লাইখা মণিপুরের একটি বিখ্যাত শিব মন্দির৷ এই মন্দিরটি ইম্ফল নদীর পাড়ে অবস্থিত৷ শিবরাত্রির দিন এই মন্দিরে অসংখ্য লোকের সমাগম হয়৷
 কংপকপি: সেনাপতি জেলার দ্বিতীয় বৃহৎ শহর৷ মূল অধিবাসী থাদও কুকী উপজাতিয় লোকগণ৷
 মাও দ্বার: মণিপুর-নাগাল্যান্ড সীমান্তে অবস্থিত এক পাহাড়িয়া স্থান৷

 তথ্যসূত্র 

 বহিঃসংযোগ 


বিষয়শ্রেণী:মণিপুরের জেলা
বিষয়শ্রেণী:সেনাপতি জেলা
বিষয়শ্রেণী:ভারতের সংখ্যালঘু ঘনীভূত জেলা